ప్రయాణం అనేది జీవితంలో ఒక భాగం అంటుంటారు.
అయ్యుండొచ్చు, కానీ అందులో భాగంగా ఎయిర్ పోర్ట్ లో చిరాకు తెప్పించే అనుభవం ఎదురుకాకపోతే బాగుంటుంది.
నా ఉద్దేశం, రెండు గంటలు ముందే రమ్మని చెప్పి పిలిపించినా కూడా...
రెండు గంటలు లేట్ అయ్యే ప్రమాదం
ఇంకెక్కడ ఎదురవుతుంది చెప్పండి?
అయినా కూడా, గత ఏడాది నా ప్రయాణాలు నాకు కలిసొచ్చాయనే అనుకుంటున్నాను.
అవి నా జీవిత దృక్పథాన్ని విశాలపరిచినట్టు ఉన్నాయి.
కొంతమట్టుకు అనుకోండి.
కాబట్టి, నేను ఇప్పుడు ఏ మంచి ప్రయాణికుడైనా తప్పకుండా చేయాల్సిన
ఒక ప్రయాణం చేయబోతున్నాను.
యూరోప్ యాత్రకు వెళ్తున్నాను.
సరే. ఇంతకీ మనం ఎక్కడ ఉన్నాం?
నేను మొత్తం ఖండాన్ని చుట్టబోతున్నాను...
అత్యంత ఉత్తరాన ఉన్న ప్రాంతం నుండి దక్షిణాదిన అట్టడుగున ఉన్న చోటు వరకు.
సహజంగా జనం వెళ్లని చోట్లకు వెళ్లి, అద్భుతమైన ప్రదేశాలను కనుగొనబోతున్నాను...
మీకు కనిపిస్తుందా?
...నాలో ప్రాణం పోసుకుంటున్న సాహస గుణాన్ని ప్రోత్సహించబోతున్నాను.
నన్ను చూడండి. చేతులు వదిలేశాను.
అవి ఇక్కడే ఉన్నాయి. అదేంటి, బో చేపా?
కొత్త కొత్త రుచులు ఆస్వాదించబోతున్నాను...
వావ్, ఇది భలే ఉంది.
ద్రాక్షపళ్ళు సిద్ధం.
...స్థానికుడిలా జీవించడానికి ప్రయత్నిస్తా.
మా ఊరికి స్వాగతం.
ఇది నమ్మశక్యంగా లేదు.
నేను నీ ప్రాణాలు కాపాడాను. అది గుర్తుంచుకో.
నేను నా చింతలన్నిటినీ సూట్ కేసులో పెట్టి...
వస్తున్నారు. వస్తున్నారు చూడండి.
ఘోరమైన ప్రమాదంలో ఉన్నప్పుడు మన శరీరం ఏం చేస్తుందో మనం చెప్పలేం.
నా చిన్న నాట నుండి నేను ఇలాంటి పనిని చేసిందే లేదు.
...అలాగే నేను ముందెన్నడూ పలకని
మూడు పదాలు పలకబోతున్నాను.
టేకాఫ్ కి సిద్ధం.
యూరోప్
సరే, ఆధునిక జెర్మనీ గురించి నాకు పెద్దగా అవగాహన లేదు.
బీర్ హాల్స్, పెద్ద సాసేజ్ లు, మంచి కార్లు. నాకు వాటి గురించి మాత్రమే తెలుసు.
నేను టొరంటో విడిచి వచ్చినప్పుడు,
పెద్ద ఎత్తున అందరూ సందర్శించే వాటిని కాకుండా, అందరికీ తెలీని వాటిని చూడాలి అని నాకు నేనే ప్రమాణం చేసుకున్నా.
కాబట్టి, నేను పెద్ద సిటీలు అలాగే అక్టోబర్ ఫెస్ట్ పండుగలను ఈసారికి దూరం పెడుతున్నా.
బదులుగా, నేను అసలైన జెర్మన్లు సెలవులకు వెళ్లే ప్రదేశం అని చెప్పబడే ప్రదేశానికి వచ్చాను.
కాకపోతే నేను ఇక్కడ ఇలాంటి విషయాన్ని ఊహించలేదు.
జెర్మనీ
జల్ట్ అనబడే చిన్ని దీవికి స్వాగతం, ఇది జెర్మనీ ఉత్తర కోన ఉన్న ప్రదేశం.
ఈ సముద్రాన్ని ఆనుకుని ఉన్న ఇసుక స్వర్గం ఏడాదికి దాదాపు పది లక్షల మందిని ఆకర్షిస్తుంది.
జర్మనీలో దీవులు అలాగే బీచ్ లు ఉన్నాయని నాకు ఇంత వరకు తెలీదు,
కాకపోతే ఇక్కడ నాకు తెలీనివి చాలా ఉన్నాయని వచ్చాక తెలిసింది.
ఒక మోస్తరుగా షాంపేన్ ని గట్టిగానే ఆస్వాదించిన తర్వాత,
సెయింట్ ట్రోపే
...నేను ఫ్రాన్స్ దక్షిణ భాగాన్ని వదిలి, ఉత్తర సముద్రంలో ఉన్న ఈ చిన్ని భూభాగానికి బయలుదేరాను.
జల్ట్ - ఉత్తర సముద్రం
నాకు కావాల్సింది కూడా ఇదే అనుకుంట.
ధనవంతులు అలాగే ఆరోగ్యక్షేమం అంటే మక్కువ ఎక్కువ ఉన్న వారు జల్ట్ కి ఎక్కువగా వస్తుంటారు.
యూరోప్ అంతటిలో జెర్మనీలోనే అతిపెద్ద సంక్షేమ ఇండస్ట్రీ ఉంది,
ఇక్కడ అది ఏడాదికి దాదాపు 20,000 కోట్ల డాలర్ల బిజినెస్.
కాకపోతే, సంతోషంగా ఉండడం కోసం డబ్బు చెల్లించుకోక తప్పదా?
చూద్దాం, నేను కూడా జెర్మన్ల సంక్షేమ ప్రీతిని స్వయంగా అనుభవించి చూద్దామని వచ్చాను,
కాకపోతే ఇప్పటికే అందరితో నేను చాలా బాగానే ఉన్నాను అని చెప్పాను అనుకోండి.
విలువైన కార్గోని జాగ్రత్తగా చూసుకోండి.
జెర్మనీ, దాదాపు 8.7 కోట్ల మంది ప్రజలు ఉండే దేశం,
మోంటానా రాష్ట్రమంత విస్తీరణంతో, యూరోప్ లోనే అతిపెద్ద ఆర్ధిక వ్యవస్థ ఉన్న దేశం.
నేను ఆశ్చర్యపోయానని చెప్పాల్సిందే. నేను ఇక్కడ ఇలాంటి దృశ్యాన్ని ఊహించలేదు.
దీన్ని చూస్తుంటే అమెరికన్ ఈస్ట్ కోస్ట్ లాగే ఉంది.
విషయం ఏంటంటే, జల్ట్ ఊరు జెర్మనీలో ఉన్న హాంప్టన్స్ లాంటి ఊరు అంట.
అలాగే ఈ గడ్డివాముతో రూఫ్ వేయబడిన ఇళ్ళు
ఈ దేశం అంతటిలో అత్యంత ఖరీదైన ఆస్తులలో కొన్ని అంట.
చివరికి చిన్ని కుటీరాల లాంటి ఇళ్ళు కూడా దాదాపు యాభై లక్షల డాలర్లు పలుకుతాయి.
ఒక విధంగా ఇది మరొక ప్రపంచమే అనొచ్చు.
ఒక ఫెయిరీ టేల్ కథను కళ్లారా చూస్తున్నట్టు ఉంది.
చూస్తుంటే బ్రదర్స్ గ్రిమ్ కి ఇక్కడ బహుశా ఒక ఇల్లు ఉండొచ్చు అనిపిస్తోంది.
ఇక్కడి నిర్మాణ వైఖరి, అలాగే భూభాగం మధ్య
ఇంకా ఇక్కడ ఆరోగ్యవంతమైన జీవనశైలిని అవలంభిస్తున్న జనం మధ్య,
నేను నాకు పెద్దగా పరిచయం లేని ప్రపంచంలోకి వచ్చినట్టు అనిపిస్తోంది.
ఆరోగ్య సంక్షేమం అనేది నాకు పెద్దగా పరిచయం లేని పదం.
నాకు మొదటి నుండి అది అవసరం వచ్చినప్పుడు మాత్రమే చేసే పని అనే ఉద్దేశం ఉంది.
కొంచెం ఆరోగ్యం పుంజుకోవడానికి, సన్నబడటానికి చేసే ప్రాక్టీసు లాంటిది.
సరే, నాకు నమ్మకం కుదరడం లేదు అనేది నిజమే.
ఎంతైనా నాకు 76 ఏళ్ళు కదా.
పైగా నాకు వయసు ఏమీ తగ్గడం లేదు.
స్వయంగా పనులు చేసుకోగలిగితే 76 ఏళ్ళు రావడంలో ఎలాంటి తలనొప్పి ఉండదు.
అంటే, ఎంతైనా ఆఖరికి మన జీవితంలో మన ఆరోగ్యమే అన్నిటికంటే ముఖ్యమైంది.
అందులో సందేహమే లేదు.
అది లాన్సర్హాఫ్ కదా? కొండ మీద ఉంది అదేనా?
చూస్తుంటే మిగతా గుడిసెలలాగే కనిపిస్తోంది,
కాకపోతే వాటికి 800 రెట్లు పెద్దగా ఉంది.
లాన్సర్హాఫ్ అనేది ప్రపంచ ప్రఖ్యాతి గాంచిన ఒక సంపూర్ణ ఆరోగ్య రిసార్ట్.
నేను ఇలాంటి కట్టడాన్ని ముందెప్పుడూ చూడలేదు అని ఖచ్చితంగా చెప్పగలను.
ఇక్కడి ప్రోగ్రామ్లు అపరకుబేరులను, విక్టోరియా బెక్హామ్, కేట్ మోస్,
కార డెలవీన్, అలాగే ఇక ఇప్పుడు నాలాంటి సెలెబ్రిటీలను ఆకర్షిస్తాయి.
- చాలా థాంక్స్, లార్స్. - ఏం పర్లేదు.
చాలా సంతోషం.
- యుజీన్. - హాయ్.
మీరు ఇక్కడికి రావడం చాలా సంతోషం. నా పేరు డొరిట్.
నేను లాన్సర్హాఫ్ లో జనరల్ మేనేజర్ ని.
హాయ్, డొరిట్. నిన్ను కలవడం సంతోషం.
మీ లాన్సర్హాఫ్ అనుభూతికి మీకు స్వాగతం, నేను ఇప్పుడు మిమ్మల్ని మీ రూమ్ కి తీసుకెళ్తాను.
మంచిది, మంచిది. థాంక్స్. నాకు చాలా ఆసక్తిగా ఉంది.
డీటాక్స్ చేయడానికి అలాగే ఒత్తిడి పోగొట్టుకోవడానికి ఇది చక్కని ప్రదేశం.
జేబు నిండా డబ్బు ఫుల్లుగా ఉంటేనే అనుకోండి.
డిజిటల్ డీటాక్స్ ఏరియా
ఇక్కడ ఉండటం అంటే ఖచ్చితమైన డైటింగ్ అలాగే శరీరాన్ని బాగు చేసే ట్రీట్మెంట్లతోనే కాలం వెళ్లబుచ్చాలి.
ఇక్కడి మృదువుగా మలిచినట్టు ఉన్న లోపలి భాగాలు
నాలాంటి ఆరాటంగా ఉండే అతిథుల మనసులకు ప్రశాంతత ఇవ్వడానికి అలా చేయబడ్డాయి అంట.
సరే, ఇది కేవలం చూడటానికి ఒక అందమైన మెట్ల ఏర్పాటు మాత్రమే కాదు.
ఇక్కడ అద్భుతమైన ధ్వని ప్రసరణ జరుగుతుంది. మీకు చూపిస్తా రండి.
ఇక్కడి శబ్దం భలే ఉంది, కదా?
- ఏంటి? - పదండి.
- ఓరి, దేవుడా. నువ్వు ఓపెరా సింగరా? - అవును, నేను ట్రైనింగ్ తీసుకున్న సింగర్ ని.
మరి నువ్వు ఇక్కడ ఎందుకు పనిచేస్తున్నావు?
పదండి.
- థాంక్స్, డొరిట్. - వోలా.
ఇది చాలా అందంగా ఉంది. ఇది...
ఇక్కడ పైకి కూడా వెళ్లొచ్చు.
ఇక్కడ మొత్తం 55 గదులు, సూట్లు ఉన్నాయి.
అన్నీ చాలా మోడెర్న్ గా, కానీ కొద్దిపాటి అలంకరణలతో ఉన్నాయి.
ఇక్కడి వెల్కమ్ ప్యాకేజి లాగే.
మేము మీకోసం ఒక చిన్న ఆహ్వానాన్ని ప్లాన్ చేశాం.
సరే.
ఇది మీకోసం తెచ్చిన బీట్రూట్ షాట్. ట్రై చేస్తారా?
నాకు బీట్రూట్ షాట్ ట్రై చేయాలని ఉందా అంటున్నారా?
అంటే, కొన్ని హోటళ్లలో వాళ్ళు ఒక షాంపేన్ బాటిల్ ఇస్తారు.
ఇక్కడ మాత్రం బీట్రూట్ జూస్ ఇచ్చారు.
- స్పెషల్ గా ఉంది, కదా? - చాలా స్పెషల్ గానే ఉంది.
మీకు డాక్టర్ యన్ తో అతిత్వరలోనే అపాయింట్మెంట్ ఉంటుంది.
- మీ షెడ్యూల్ మీ డెస్క్ మీద ఉంది. - థాంక్స్.
- వినడానికి భయంకరంగా ఉంది, కానీ సంతోషం. - సరే... మిమ్మల్ని తర్వాత కలుస్తా.
థాంక్స్, డొరిట్.
ఇక్కడికి వచ్చిన వెంటనే మొదటిగా చేయబోయే పని డాక్టర్ ని కలవడం అని
తెలియడం కొంచెం భయంకరంగా ఉంది.
హోటల్ లో డాక్టర్ ని కలవాలి అని ఎవరూ అనుకోరు.
ఆయన బహుశా కొంత విచారణ చేస్తాడేమో.
ఆరోగ్య విచారణ. అదే... అదే అయ్యుండాలి.
హాయ్, యుజీన్.
- డాక్టర్ యన్. మిమ్మల్ని కలవడం సంతోషం. - మిమ్మల్ని కలవడం సంతోషం. నేను యన్ ని.
మీరు ఇక్కడ ఉన్నన్ని రోజులు మీ ఆరోగ్య సంరక్షణ నా బాధ్యత.
- మీరు తట్టుకోగలరు అని ఆశిస్తున్నా. - నేను కూడా.
ఇక్కడి మెడికల్ డైరెక్టర్ గా...
- దయచేసి కూర్చోండి, యుజీన్. - థాంక్స్.
...డాక్టర్ యన్ చాలా మంది అతిథులను వ్యక్తిగతంగా కలుస్తుంటారు.
మాది ఒక క్లినిక్ కాదు. మాది ఒక స్పా కాదు. మాది ఒక ఫైవ్ స్టార్ హోటల్ కాదు.
మేము ఒకే సమయంలో అవన్నీను,
ఎందుకంటే మా డైట్ లేదా థెరపీలను ప్రత్యేకంగా మీ కోసం డిజైన్ చేస్తుంటాం.
అందుకే మీ ఆరోగ్యం గురించి నేను కొన్ని విషయాలు తెలుసుకోవాలి.
వింటుంటే భయంగా ఉంది.
- అవును, నిజమే. - అవును.
ప్రస్తుతం మీకు ఎలా అనిపిస్తోంది? అంటే మీకున్న ఒత్తిడి గురించి. బాగానే ఉన్నారా?
నేను సాధారణంగా అంత ఎక్కువగా ఒత్తిడికి గురికాను.
అయితే మీరు రెగ్యులర్ గా క్రీడలు ఏమైనా ఆడుతుంటారా?
గోల్ఫ్ వారానికి ఒకటి రెండు సార్లు, అది... అది కూడా వ్యాయామమే.
నేను నడవను, కార్ట్ డ్రైవ్ చేస్తుంటా, కాకపోతే
బాల్ వరకు వెళ్ళాలి, తర్వాత తిరిగి కార్ట్ వరకు నడుస్తుంటా.
ముందెప్పుడైనా ఉపవాసాలు ఉన్నారా?
చిన్నప్పుడు యూదా మతాచార ప్రకారం,
యోమ్ కిప్పుర్ అనేది ఉపవాస సెలవు రోజు.
- అవును. - నాకు ఆ రోజు అస్సలు నచ్చేది కాదు.
కాబట్టి, నేను ఉపవాసం ఉండి చాలా కాలం అవుతుంది.
- సరే, అయితే మీరు ఒకసారి ట్రై చేస్తే మంచిది. - చేయాలనే ఉంది, కానీ...
డాక్టర్ యన్ నాతో ఉపవాసం వల్ల అనేక ఆరోగ్య
లాభాలు ఉంటాయి అనే విషయం ఒప్పించడానికి ట్రై చేస్తున్నాడు.
సరే.
దాని వల్ల జీవక్రియ వేగవంతం అవుతుంది అని నమ్ముతున్నాడు.
ఉబ్బరం అలాగే రక్త పోటు తగ్గి, మన బరువు తగ్గడానికి కూడా పనికొస్తుందని అంటున్నాడు.
సరే, మొదటి నాలుగు రోజులు ఎప్పుడైనా చాలా కష్టంగానే ఉంటుంది.
మీరు అదేదో గొప్ప విషయం అన్నట్టు చెప్తున్నారు.
ఎందుకంటే అప్పుడు మీ శరీరం జీవక్రియ కోసం శరీరంలోని షుగర్ ని ఖర్చు చేయడానికి బదులు
కొవ్వును ఖర్చు చేయడం మొదలెడుతుంది, అలాగే శరీరం డీటాక్స్ చేయడం
మొదలెడుతుంది కాబట్టి మీలో నుండి విష పదార్దాలు బయటకు వస్తాయి.
నాకు గడిచే ప్రతీ క్షణంతో టెన్షన్ పెరుగుతోంది.
సరే.
కానీ అదృష్టవశాత్తు, మేము పూర్తిగా తిండి మానేసే ఉపవాసం గురించి మాట్లాడటం లేదు.
కొంచెం కొంచెం తినొచ్చు.
అయితే ఇప్పుడు మీకు కూడా నాకున్న సందేహమే వచ్చి ఉంటుంది.
ఎంత కొంచెం తినొచ్చు?
అంటే, ఇక్కడ మేము పులుసు అలాగే టీ ఇస్తాము.
- నేను పులుసు లేదా టీ మధ్య ఏదైనా... - కాదు,
- మీరు ఎంచుకోలేరు. నేను ఎంచుతాను. - మీరు డిసైడ్ చేస్తారా?
- అవును. అంతే, అవు... అవును. - డబ్బులు కట్టేది నేను కానీ నిర్ణయం మీది.
ఈయన చెప్పేది ఏంటంటే, వారానికి ఒకటి లేదా రెండు రోజుల ఉపవాసం
మన శరీరానికి ఎంతో మంచి చేస్తుంది అంట.
ప్రస్తుతం నా శరీరం ఉన్న రీతి బాగానే ఉంది.
మీరైతే కేవలం పులుసు లేదా టీ తాగుతూ ఉపవాసం చేయాలి అనుకుంటే దయచేసి
డాక్టర్ యన్ లాగే మరొక డాక్టర్ ని కలిసి అప్పుడు నిర్ణయం తీసుకోవాలని నా విజ్ఞప్తి.
కానీ ఇది నాకు ఒక కొత్త అనుభవం, వీళ్ళు ఏం చేయబోతున్నారో నేను చూస్తాను,
అలాగే నేను నాకు వీలైనంత మంచి పేషెంట్, ఖైదీ లేదా హోటల్ గెస్ట్ గా
ఉండాలని అనుకుంటున్నా.
ఈ దీవి మొత్తం ఒకరి శరీరాన్ని తిరిగి పునరుద్ధరించగల గుణాలు ఉన్న దీవి అని విన్నాను.
కాబట్టి, సాధారణ శస్త్ర చికిత్సకు విభిన్నమైన ఇక్కడి మార్గాలను తెలుసుకోవాలని నా ఉద్దేశం.
- హలో, డొరిట్. - యుజీన్.
ఇకపై వీళ్ళు నాకు ఇక్కడ పెట్టబోయే తిండి గురించి తెలిసింది కాబట్టి,
డొరిట్ నన్ను ఇక్కడి భారీ జర్మన్ ప్రెట్జల్స్ అమ్మే ప్రదేశానికి ఏమైనా తీసుకెళ్తుందేమో అని ఆశిస్తున్నా.
కూర్చోండి.
సరే, పదండి.
కానీ చూస్తుంటే ఈమెకు వేరే ప్లానులు ఉన్నట్టు తెలుస్తోంది.
- నేను తొక్కుతూ పోతాను. - ఇవాళ వాతావరణం భలే ఉంది.
ఈ 98 చదరపు కిలోమీటర్ల ప్రదేశం తిరిగి ప్రకృతితో ఒకటి కావడానికి చక్కని చోటు.
అంతేకాకాక, జల్ట్ లో,
ప్రధాన భూభాగానికి అందే సూర్యరశ్మి కంటే ఎక్కువ సూర్యరశ్మి అందుతుంది అంట.
ఈ దీవికి ఉన్న అందం కారణంగా ఇది చాలా ఫేమస్ హాలిడే ప్రదేశం.
అది చూడు, ఆహ్? ఓరి, నాయనో.
ఇది ఒక మ్యాజికల్ ప్రదేశం.
ఈ చోటు మనకు ఎంతో ప్రశాంతతను, స్వేచ్ఛను అలాగే శక్తిని ఇస్తుంది.
అంటే, ఇది నిజంగానే ఒక స్వర్గం.
సరే, మనం కాస్త నెమ్మదించాలి,
- మనం దాదాపుగా చేరుకున్నాం. - సరే. సరే.
రైడ్ అంటే ఇలా ఉండాలి.
నేను ఇప్పుడు మీకు యన్ ని పరిచయం చేస్తాను.
- యన్? ఇంకొక యన్? - ఈయన మరొక యన్. అవును.
ఈయన జల్ట్ లోని ప్రకృతికి సంబంధించిన విషయాలలో నిపుణుడు,
అలాగే బురదమట్టి నేలల విషయంలో కూడా.
ఈ దీవిలో, బురద నేలలు చాలా ఫేమస్.
ఈ తూర్పు తీర ప్రాంతంలో,
దాదాపు 18 కిలోమీటర్ల పైనే బురదనేలలు ఉన్నాయి.
వాడెన్ సి అని పిలవబడే ఈ చోటు,
ఒక జాతీయ పార్క్ అలాగే యునెస్కో ప్రపంచ హెరిటేజ్ సైట్ కూడా.
- యన్! - హలో, యన్.
యుజీన్ లెవీ.
- వావ్. మిమ్మల్ని కలవడం చాలా సంతోషం. - మిమ్మల్ని కలవడం కూడా, యన్.
మీరు ఇక్కడ ఎక్కువ సేపు గడుపుతుంటారు అనుకుంట కదా.
అవును. ఇది ప్రపంచంలోనే అతిపెద్ద సముద్రపోటు స్థలం,
ఇక్కడ చాలా పక్షులు, జంతువులు కనిపిస్తాయి. ఇది ప్రకృతితో బాగా కలిసి ఉండే ప్రదేశం.
ఇలాంటి ప్రదేశం ప్రపంచంలో వేరెక్కడా ఉండదు.
పోటు లేనప్పుడు,
యన్ నాలాంటి వారిని ఈ బురదలోకి తీసుకొస్తాడు.
ముందుగా, మీరు మీ బూట్లను ఇక్కడ వదిలితే మంచిది.
- ఇది మా సర్ప్రైజ్. - అవును.
- మేము మీకు సర్ప్రైజ్ ఇవ్వాలి అనుకున్నాం. అవును. - మనం బురదలో నడవబోతున్నాం.
- ఇక మొదలెడదాం. - సరే.
- బూట్లు తీద్దాం. - బూట్లు తీసేస్తున్నా.
హేయ్, మిమ్మల్ని చూస్తుంటే ప్రొఫెషనల్ వాడెన్ సి గైడ్ లాగా ఉన్నారు. బాగుంది.
- మంచిది. ఇక వెళదాం. - ఎలా ఉంది?
బురదలో నడకకు వెళదాం.
- సరే. సిద్ధమా? - పదండి.
అవును.
- వావ్. - అలాగే...
- ఇది నిజంగా భలే ఉంది. - చాలా బాగుంది.
ఇది ఎంత నల్లగా ఉందో చూడండి.
నల్లగా, జిగటగా ఉన్న ఈ మట్టి, మామూలు బురద కాదు.
చాలా మంది ఈ బురదను తమ మీద పూసుకోవడానికే ఇక్కడికి వస్తుంటారు.
బురద స్నానం చేయడానికా?
అవును, వాళ్ళు మట్టిలో పడుకుని, బయటకు వచ్చినప్పుడు ఆ బురద ఎండి...
- చర్మానికి ఖనిజాలను ఇస్తుంది. - అవును.
కాకపోతే ఇక్కడ,
మనకు అందాన్ని ఇచ్చి, వయసు తగ్గించడానికి ఉన్నది ఈ ఔషధ గుణాలు ఉన్న మట్టి మాత్రమే కాదు.
ఇక్కడ ఉన్న ఈ నాచును చూడండి.
అవును, నేను చివర దీన్ని తెరుస్తాను,
అప్పుడు ఇందులో నుండి కలబంద జిగట లాంటి ఒక జెల్ బయటకు వస్తుంది.
కలబంద జిగట లాగే,
ఈ పోషకాలు పుష్కలంగా ఉండే ఈ నాచులోని జిగట
చర్మానికి పునరుజ్జీవాన్ని ఇచ్చి, ముడతలు రాకుండా ఆపుతుంది అని యన్ అంటున్నాడు. నాకు కూడా అదే కావాలి.
ఇప్పుడు మీకు ఎలా అనిపిస్తోంది?
ప్రాణాలు వచ్చినట్టు ఉంది.
- నాకు ఇక కళ్లద్దాలు అవసరం లేదు. - వావ్. భలే!
- ఇక్కడ కొంచెం లోతుగా ఉంది చూశారా? - వెళదాం.
ఓహ్, నా... ఓహ్! అవును.
అవును.
- ఓరి దేవుడా, నిజమే. - మీరు ఇక్కడికి రావడం చాలా బాగుంది.
- ఓరి, దేవుడా. ఇది నమ్మశక్యంగా లేదు. - భలే.
- మీరు రాగలరు. - ఇదుగోండి. మీరు... నన్ను ఇలా లాగండి.
అవును, అవును. బాగా చేశారు. ఇదుగోండి, చూసారా?
ఇది భలే సరదాగా ఉంది. చూస్తుంటే బూట్లు వేసుకున్నట్టు ఉంది.
అవును, అవును.
నాకైతే ఇది అందరూ ట్రై చేయాల్సిన విషయం అనిపిస్తోంది.
విషయం ఏంటంటే, ఈ దీవిలో మనకు ఉత్తేజాన్ని ఇచ్చేది ఏదో నిజంగానే ఉంది.
ఖచ్చితంగా ఇక్కడ ఏదో మహిమ ఉంది.
అంటే, ఎవరైనా వచ్చి ఇదంతా పూసుకుంటున్నారు అంటే,
ఖచ్చితంగా ఇది మన చర్మానికి చాలా మంచిదై ఉంటుంది.
కావాలా?
- చూడటానికి భలే ఉంది, కదా? - వద్దు. అడిగినందుకు థాంక్స్. థాంక్స్.
కాళ్ళ మీద అయితే మాత్రం ఫీలింగ్ చాలా బాగుంది.
నా కాళ్ళను చూడండి.
ఈసారి మాత్రం నేను ఎవరితోనైనా నేను కూడా చాలా విషయాల్లో పాల్గొన్నా అని చెప్పగలను.
ఆ బురదలో నడిచి నాకు చాలా ఆకలి పుట్టింది,
కానీ నా ఉపవాసం ఇప్పుడే మొదలుకాబోతోంది.
ఆశలు ఎక్కువగా పెంచుకోవద్దు అని మనసు ఎందుకో చెప్తోంది.
ఇవాళ రాత్రికి మెన్యులో ఏముందో నాకు తెలీదు. అడగడానికి భయంగా కూడా ఉంది.
ఢాంక్ స్చన్.
ఈ ఆరోగ్యవంతమైన ఆహారం కాస్త రుచి బాగుంటే చాలు.
తీసుకోండి.
ఇవాళ రాత్రికి మీ భోజనం.
చూస్తుంటే ఇది బ్రెడ్ ఇంకా నీళ్లలా ఉంది.
అవి పులుసు అలాగే బ్రెడ్.
ఆ బ్రెడ్ ని మీరు నమలడానికి ట్రైనింగ్ కోసం తెచ్చాను.
నా నమలడానికి ట్రైనింగ్? సరే.
మింగడానికి ముందు కనీసం 30 సార్లు నమలమని మేము మా అతిథులు అందరితో చెప్తాము.
అప్పుడైతే మీ జీర్ణ వ్యవస్థకు ఆహారం రాబోతోంది అని తెలుస్తుంది.
సరే. నాకు అది తెలుసు.
మా నాన్న కూడా మాతో మా ఆహారాన్ని 32 సార్లు నమలమని చెప్పేవారు.
అవునా?
ఆయన అలా అంటుంటే మాకు వింతగా అనిపించేది,
కానీ ఆయనకు జీవితంలో ఏనాడూ జీర్ణ సమస్యలు రాలేదు.
అయితే ఆయన చెప్పినదానిలో నిజం ఉందని తెలిసింది కదా.
అవును.
అయితే మీరు మీ పులుసును కూడా నమిలితే మంచిది.
పులుసును నమలాలా?
మీరు నిజంగానే నాతో నా పులుసును నమలమని చెప్తున్నారా?
- అవును, అంతే. - సరే.
సరే, నేను నము... పులుసును నములుతాను.
వినడానికి ఈ ప్రయోగం ఆసక్తిగా ఉండేలా ఉంది.
- అవును. - ఏదో సైన్స్ ల్యాబ్ లో తింటున్నట్టు.
- నిజమే. సరే... - అవును.
నేను ఒకసారి ప్రయత్నించి, ఏమవుతుందో చూస్తాను. నేను...
ఇది చాలా పాతబడిన బ్రెడ్ ముక్కలా ఉంది.
ఈ పులుసుకు ఒక ఫ్లేవర్ ఉంది కానీ, అది ఏంటో సరిగ్గా చెప్పలేకపోతున్నా.
ఏదో ఔషధంలా ఉంది.
నేను ముందెప్పుడూ ఒక పెద్ద బ్రాట్వుర్స్ట్ సాసేజ్ తినాలని ఆశ పడలేదు,
కానీ, అమ్మో, ఇప్పుడు అది ఉన్నా చాలు అనిపిస్తోంది.
- మీకు మాత్రం సలాడ్ ఎందుకు ఇచ్చారు? - ఇది సలాడ్ కాదు.
ఇది అనేక విధాలుగా వండిన క్యారెట్.
నాకు తెలిసి, ఇందులో ఎండినది, వండినది, అలాగే కొంచెం అన్నం ఉన్నాయి.
- ఎండిన, వండిన క్యారెట్లా? - అవును.
- వావ్. - మీ బ్రెడ్ ని ఎంజాయ్ చేయండి.
సరే. థాంక్స్.
- ఇది... తియ్యగా ఉంది. - ఏం పర్లేదు.
నాకు ఆకలితో నిద్రపోవడం నచ్చదు.
కానీ నేను నా ముందు ఉన్న ఈ మొత్తం భోజనాన్ని తిన్నా,
రాత్రికి గట్టి ఆకలితోనే నిద్రపోవాల్సి ఉంటుంది.
ఇది జల్ట్ లో మరొక కొత్త ఉదయం, నేను ఉపవాసంతో గడపాల్సిన మరొక రోజును
ఎదుర్కోవడానికి పొద్దున్నే నిద్రలేచాను,
అలాగే ఇక్కడ ఇంకేం స్పెషల్ ట్రీట్మెంట్లు ఇస్తారో చూడాలి.
కానీ నేను దేనిని వద్దు అనదలచుకోలేదు.
నేను ఈ మొత్తం ప్రోగ్రామ్ లోని అన్నీ చేయాలి అనుకుంటున్నాను, ఈ సంక్షేమ కార్యక్రమంలో.
నేను ముందెప్పుడూ జీవితంలో ఎదుర్కోని అనుభవాన్ని
ఇక్కడ ఎదుర్కొంటున్నాను.
ఇది సులభమైన విషయం అనుకోవాలా? నాకైతే కాదు.
నాకు ఏదైనా తినాలని చాలా ఆశగా ఉంది.
నాకు ఇచ్చే టిఫిన్ లో రుచికరమైన గోధుమ గడ్డి షాట్ ఒకటి ఇచ్చారు.
నేను సంతోషంగా మొత్తం తాగాలి అనుకున్నా,
కానీ డాక్టర్ యన్ క్రయోథెరపీ రూమ్ అనబడే చోటుకు నన్ను పిలిచారు.
ఇక్కడ అన్ని తలుపుల మీద జర్మన్లో రాసి ఉంది,
నేను ఏ తలుపు తెరవాలో నాకు తెలీడం...
"కొర్పెర్థెరపీ..."
కొర్పెర్థెరపీ
...వాసెర్ ఎన్ లిక్ట్, ఇంకొక "వాస్టర్."
హాల్ చివరికి వచ్చేస్తున్నా.
క్రయోథెరపీ గురించి నాకు క్షుణ్ణంగా చెప్పడానికి,
లాన్సర్హాఫ్ కి ఎన్నాళ్లగానో వచ్చే ఒకరి సాయం యన్ తీసుకుంటున్నాడు. ఈ ధైర్యవంతుడైన, హోల్గర్.
- హలో. - హలో అండి.
- మీకు కూడా క్రయోథెరపీ చేయించుకోవాలని ఉందా? - ఉంది.
ఆయన గనుక లోనికి వెళ్లి ప్రాణాలతో బయటకు వస్తే...
- సరే. - ...అప్పుడు నేను కూడా
ట్రై చేసే ధైర్యం చేస్తా.
క్యాలరీలు కరిగించుకోవడానికి హోల్గర్ లాంటి అతిథులు డీప్ ఫ్రీజ్ లోకి వెళతారు,
అందులో కటిక చలిని అనుభవిస్తారు.
నాకు ఎందుకు భయంగా ఉంది?
మేము చలిని వాడుకుని, జీవక్రియను ఉత్తేజపరచాలి అనుకుంటున్నాం,
అప్పుడు దాని సాయంతో మరింత కొవ్వు కరగడమే కాకుండా,
ఆయన శరీరంలో ఉన్న నొప్పులను కూడా తగ్గించగలం.
అంటే ఆర్థరైటిస్ లాంటివి... ఇది చేసాకా చాలా ఉపశమనం ఉంటుంది.
మీకు ఆర్థరైటిస్ ఉందా?
ఇంకా లేదు.
మైనస్ 110 సెల్సియస్ డిగ్రీల చలిలో, ఈ ఛాంబర్ లో నిజానికి
భూమి పై నమోదు కాబడిన అత్యంత చల్లని ఉష్ణోగ్రత కంటే చల్లగా ఉంటుంది.
- గుడ్ లక్. - థాంక్స్.
ఇది ఉత్తర ధృవంలో చలికాలంలో ఉండే చలికంటే నాలుగు రెట్లు ఎక్కువ.
హోల్గర్ అందులో మూడు నిముషాలు అలాగే ఉండాలా?
- బాగానే ఉన్నారా, హోల్గర్? - చాలా చల్లగా ఉంది.
ఇక్కడ చాలా చల్లగా ఉంది.
నేను ఇది చేస్తున్నాను అంటే నమ్మలేకపోతున్నాను, కానీ యన్ అన్నట్టే, ఇది నాకు చాలా మంచిది.
నాకు తెలిసి హోల్గర్ ని చూస్తే ఇక్కడికి వచ్చే వారి
మనసులు ఎలాంటివో అర్థమవుతుంది.
ఇప్పుడు ఈయన దాదాపుగా 600 క్యాలరీలు ఖర్చు చేస్తున్నాడు.
అంటే, వేరేవి కొన్ని కూడా పోతున్నట్టు ఉంది.
వీళ్లంతా ఛాలెంజ్ కి సిద్ధంగా ఉంటారు, ఛాలెంజ్ అంటే వాళ్లకు చాలా సరదా.
వాళ్ళు ఇక్కడికి వచ్చినప్పటి కంటే
వెళ్ళేటప్పుడు మెరుగై వెళ్లాలని వారి ఉద్దేశం.
నాకు మంచు కనిపిస్తోంది. అది, అంటే... ఆయన మీద...
- ఓరి, దేవుడా. - సరే, హోల్గర్. అంతే. మీరు ఇక బయటకు రావచ్చు.
సరే. థాంక్స్.
వావ్. భలే ఉంది.
ఒక ఐస్ క్యూబ్ లాగ ఉంది.
అయితే, యుజీన్, మీరు ట్రై చేయాలి అనుకుంటున్నారా? కావాలంటే మనం ఇద్దరం లోనికి వెళ్లొచ్చు.
సరే, అలాగే.
మనం లోనికి వెళ్లి, అంటే, ఒక నాలుగు లేదా అయిదు క్షణాలు గడపొచ్చు.
సరే. ఒకసారి ట్రై చేద్దాం.
కానీ నేను లోనికి వెళ్లాలంటే, బట్టలు తీయను.
- సరే, నేను రెడీ. బట్టలు ఉంచండి. - మీరు రెడీగా ఉంటారని తెలుసు.
ఇక మొదలెడదాం.
- నిజమే. ఇది చాలా చల్లగా ఉంది. అవును. - ఇది చల్లగానే ఉంది. అవును.
అవును, ఇక్కడ చాలా చల్లగా ఉంది.
తిరిగి స్వాగతం.
అవును, అది చాలా చల్లగా ఉంది.
- మూడు నిమిషాలు అంటే వెఱ్ఱితనమే. - మీరు టైమ్ చూసుకుంటున్నారు. నేను చెప్పగలను.
మీరు నాకంటే చాలా ధైర్యవంతులు, అది మాత్రం చెప్పగలను.
నాకు చాలా బాగా అనిపిస్తోంది. అదే ముఖ్యమైన విషయం.
కానీ ఆఖరికి, దీని వల్ల వచ్చే ఫలితాలు మనకు ముఖ్యం.
ఇది మన శరీరానికి అలాగే ఆత్మకు ఒక సెలవు రోజు లాంటిది.
సరే.
నేనైతే ఈ అనుభవాన్ని సెలవు అనలేను.
కానీ ట్రీట్మెంట్ల విషయానికి వస్తే,
క్రయోథెరపీ ఇక్కడ ఉన్నవాటికి కేవలం ప్రారంభం మాత్రమే.
ఈ ప్రదేశంలో,
శరీరాన్ని అలాగే మనసును శుభ్రం చేయడమే వీళ్ళ లక్ష్యం. కాబట్టి నేను...
నా గడ్డి స్నానానికి రెడీ అయ్యాను.
ఈ గడ్డి స్నానం మన శరీరంలో ఉండే
చెడు వ్యర్థాలను తొలగించటానికి చాలా మంచిది అని విన్నాను.
- చూడటానికి పెద్ద టీ బ్యాగ్ లా ఉంది. - అవును.
మరి గడ్డి ఎక్కడ? టీ బ్యాగ్ లో ఉందా?
- అవును. చూడండి, ఈ గడ్డిని ఫీల్ అవ్వండి. - తెలుస్తోంది.
ఇక్కడ ఉండే అధిక ఉష్ణోగ్రత అలాగే తేమ వల్ల
శరీర నాళాలు తెరుచుకుని, చర్మంలో ఉన్న అన్ని భాగాలూ తెరుచుకుంటాయి,
అప్పుడు కొన్ని సారవంతమైన నూనెల సాయంతో కల్మషాల నిర్మూలన జరుగుతుంది.
మీరు వాటి వాసన పీల్చాలి. ఇక మొదలెడదాం.
సరే. అలాగే, సర్.
సరే, యుజీన్. సౌకర్యంగా ఉందా?
చాలా సౌకర్యంగా ఉంది, యన్. థాంక్స్.
నీటి బెడ్ మీద పడుకోవడం నాకు ఇదే మొదటిసారి.
- నిజంగా? నిజంగా? - అవును. 1970లలో ఎందుకు ఒకటి కొనలేదో ఏమో?
ఇది ప్యానిక్ బటన్.
ఇక్కడ ఎవరికైనా ప్యానిక్ బటన్ తో పని ఏముంటుంది?
మీకు అసౌకర్యంగా అనిపిస్తే, నాకు చెప్పండి.
ఎంత మంది ఈ ప్యానిక్ బటన్ ని వాడుతుంటారు?
- ఎవరూ వాడరు. - అయితే మంచిది.
- సరే. ఎంజాయ్. - సరే. థాంక్స్.
నాకు ఉడకబెడుతున్న చేపలా అనిపిస్తోంది.
నేను ఒక టీబ్యాగ్ నిండా ఉంచిన గడ్డిలో పడుకుని ఉన్నాను.
ఈ గడ్డిని ఆల్ప్స్ నుండి తీసుకొచ్చారు అని చెప్పారు,
అలాగే ఏరికోరి తెచ్చిన కొన్ని స్వస్థపరిచే గుణాలు ఉన్న మూలికలతో కలిపి పెట్టారు అంట.
నాకైతే ఈ గడ్డి పెరకలు కొన్ని నా శరీరంలోకి దిగి ఉండొచ్చు అని అనిపిస్తోంది.
ఏదొక సమయంలో, అది నాపై ప్రభావాన్ని చూపించవచ్చు.
బహుశా నేను కూడా రైతుని కావాలి అనుకుంటానేమో.
నేను తేలిపోను అని నాకు తెలుసు కాబట్టి,
నేను పూర్తిగా రిలాక్స్ కాగలను.
అంటే, ఈ అనుభవం పర్లేదు.
అలాగే ఈ అనుభవం పొందిన వారిపై ఇది మంచి ప్రభావాన్నే చూపించవచ్చు అనిపిస్తోంది.
ఉపవాసం చేయడం నాకు కష్టం అని తెలుసు, కానీ ఇది నేను ఊహించిన దానికన్నా కష్టంగా ఉంది.
నిజమైన ఆహారాన్ని పక్కనపెడితే, నాకు కాఫీ తాగాలనిపిస్తోంది.
కాబట్టి నా సంకల్పం బలహీనమైంది అని తెలిసి బాధ వేసినా,
కాస్త అలా వెళ్లి కాఫీ తాగాలని నిర్ణయించుకున్నాను.
మేము కాఫీ తాగడానికి వెళ్తున్నాం.
డొరిట్ అభిప్రాయం ప్రకారం, ఇది ఈ దీవిలోనే బెస్ట్ కాఫీ అంట.
జీవితంలో ముందెప్పుడూ నేను ఇంతగా కాఫీని మిస్ కాలేదు. నాకు భలే ఆతృతగా ఉంది.
డి కూఫర్కాన్న అంటే జర్మన్ లో రాగి కుండ అని అర్థం.
జల్టర్ కాఫీ కూఫర్కాన్న కాంపెన్
ఇది ఒక కేఫ్, అలాగే జల్ట్ లో ఉన్న ఒక సంస్థ కూడా.
- యుజీన్. - యుజీన్. లైఫ్.
- లైఫ్. - సరే. మిమ్మల్ని ఒక మంచి టేబుల్ దగ్గరకు తీసుకెళ్ళనా?
- అవును. తీసుకెళ్ళు, లైఫ్. - సరే.
మీకు ఏం కావాలి?
- కాఫీ ఇస్తే చాలా సంతోషం. - కాఫీ.
ఇది ఒక ఎండమావిలోకి వెళ్లినట్టు ఉంది.
నేను నా ఉపవాసాన్ని మధ్యలో ఆపబోతున్నాను అని నాకు తెలుసు...
నాకు కొంచెం అపరాధభావన కూడా ఉంది.
కానీ కాప్పుచ్చినో. చెప్పండి. అంటే, బీట్రూట్ జూస్ కంటే చాలా బెటర్ కదా.
మీ కాప్పుచ్చినో కాఫీ కప్పు తెచ్చాను.
ఇది, నాకైతే... బ్రతకడం అంటే ఇలా ఉంటుంది.
- వావ్. భలే ఉంది. - థాంక్స్.
- నాకు మీ ప్రదేశం చాలా నచ్చింది, లైఫ్. - చాలా సంతోషం.
ఈ కాపర్ కెట్టిల్ ప్రదేశం 1950 నుండి ఇక్కడ నడుస్తోంది,
కాకపోతే ఈ ప్రదేశంలో ఉన్న నిర్మాణాలు అంతకంటే ముందు నుండే ఉన్నాయి అంట.
ఏంగాంగ్ కేఫ్
ఈ బిల్డింగులు రెండవ ప్రపంచ యుద్ధం ముగిసిన కాలం నాటివి.
ఈ కేఫ్ రెండవ ప్రపంచ యుద్ధం నాటిదా?
అవును, ఇది ఒక బంకర్.
అలాగే, బయట యాంటీ-ఎయిర్ క్రాఫ్ట్ గన్స్ కూడా ఉంటాయి.
ఇది ఒక రెండవ ప్రపంచ యుద్ధం నాటి యాంటీ-ఎయిర్ క్రాఫ్ట్ బంకర్
అని విన్న తర్వాత,
నాకు ఒళ్ళు జలదరించినట్టు అనిపించింది.
ఇప్పుడైతే ఇది ఒక అందమైన ప్రదేశం కాబట్టి చెప్పలేరు,
- కానీ చరిత్రలో కొంతకాలం పాటు... - సరే.
...దీనికి చీకటి గతం ఉంది.
నేను ఇక్కడికి వచ్చినప్పటి నుండి
నాకు ఈ ప్రదేశం చరిత్ర పెద్దగా మనసుకు తట్టలేదు,
కానీ అది నా మనసులో ఒక మూల ఎప్పుడూ ఉంటూనే ఉంటుంది.
నా తరం వారికి, మా చరిత్రలో జరిగిన చెడు మాకు తెలియాలి.
- మేము దాని గురించి మాట్లాడి... - సరే.
- ...ఇంకెప్పుడూ అలాంటిది చేయకూడదు. - అవును.
అదే ముఖ్యమైన విషయం.
నాకు తెలిసి లైఫ్ ని చూస్తుంటే "జరిగింది ఏంటో మేము అర్థం చేసుకోగలం.
ఇంకెప్పటికీ మళ్ళీ అలాంటిది జరగదు.
ఇప్పుడైతే మాది ఒక కొత్త జెర్మనీ అని అందరికీ తెలియడం కోసం
మేము మాకు వీలైనది అంతా చేస్తున్నాము"
అని చెప్పాలనుకునే ఒక తరం వారికి ప్రతినిధిగా ఉన్నాడు.
ఈ దీవికి ఉన్న కఠినమైన చరిత్రను తెలుసుకున్న తర్వాత,
నేను తిరిగి హోటల్ కి వెళ్లి, ఉపవాసాన్ని మానిన తర్వాత మళ్ళీ
పులుసు తాగడం మొదలెట్టా.
ఇంతలో లాంజ్ లో,
డొరిట్ అక్కడి అతిథులకు ఒక పెర్ఫార్మన్స్ చూపిస్తోంది.
జనం ఇక్కడికి ఎందుకు వస్తుంటారో నాకు అర్థమైంది.
ఇప్పుడు నాకు ఇక్కడి విషయం తెలుస్తోంది.
వాళ్లకు అవసరమైంది ఇక్కడ వాళ్లకు దొరుకుతుంది, మంచి అనుభూతితో ఇక్కడి నుండి వెళతారు.
అలాగే అధిక సంఖ్యలో, చాలా మంది అనేకసార్లు తిరిగి వస్తుంటారు.
కానీ నా విషయంలో మాత్రం,
నా జీవితంలోని ఈ బంగారు క్షణాలు థెరపీలు, ట్రీట్మెంట్లు అని తిరగడం కాకుండా, మరిన్ని మంచి
నిర్ణయాలు తీసుకోవడం మీద ఆధారపడి ఉందని తెలుసుకున్నా.
నాకు తెలిసి ఐస్ క్రీమ్లు ఎక్కువ తినడం వల్ల కాదు కానీ,
ఒత్తిడి, అలాగే ఆందోళన వల్లే మన జీవిత వ్యవధి తగ్గుతుంది అనుకుంటున్నా.
కానీ నాకు మొదటి నుండీ
దేనిలో అయినా మితంగా ఉండటమే జీవితంలో ఎప్పటికైనా మంచిది అనిపించేది.
ఇప్పటికీ నా అభిప్రాయం అదే. ఏం చేసినా మితంగా చేయాలి.
జల్ట్ లో ఇదే నా ఆఖరి రోజు,
కాబట్టి ఈ దీవిని మరింత శోధించడానికి నేను రెడీగా ఉన్నాను.
ఇక్కడికి దగ్గరలోనే కాంపెన్ అనబడే ఒక ధనికుల టౌన్ ఉంది,
ఈ దేశంలోనే అత్యంత ప్రత్యేకమైన సమాజాలలో అది ఒకటి.
నన్ను ఇక్కడికి రమ్మని చెప్పి, యుట అనబడే ఒక స్థానికురాలిని కలవమన్నారు.
- యుట! - హలో. హలో.
- విషయం ఏంటంటే... - హాయ్.
...ఈమెకు ఆరోగ్య క్షేమం పై ఒక ప్రత్యేకమైన దృక్కోణం ఉంది అంట.
అయితే, జల్ట్ కి ఉన్న మరొక కోణం అనుకుంట ఇది.
మిమ్మల్ని, మీ కుటుంబాన్ని కలవడం సంతోషం.
అవే నా పిల్లలు. రండి.
600 మంది ఫాలోవర్లు.
అది పెద్ద మందే.
600 గొర్రెలు...
- ఓరి, నాయనో. - లోనికి వస్తారా?
...టౌన్ మధ్యలో మేత మేస్తున్నాయి.
హాయ్, బంగారాలు. ఓరి, నాయనో.
మీరు గొర్రెల కాపరా?
అవును, నేను ఒక సంచార గొర్రెల కాపరిని.
నేను కలిసిన మొట్టమొదటి సంచార గొర్రెల కాపరి మీరే.
మీరు ఇంకేం అనుకుని వచ్చారు?
యుట ఈ దేశ ప్రధాన భూభాగంలో ఉంటుంది,
కానీ ప్రతీ ఏడాది ఇక్కడి అడవి గడ్డిని మేత మేయించడానికి జల్ట్ కి తన మందను తీసుకొస్తుంది.
సంక్షేమం కోసం ఎంతైనా ఖర్చు చేయగలవారు చాలా మంది ఉన్న ఈ దీవి,
యుటకి తాను సంతోషంగా, ఆరోగ్యంగా బ్రతకడానికి అవసరమైన ప్రతీది జల్ట్ అందిస్తుంది.
మీరు గొర్రెలతో బయటే పడుకుంటారా?
- మేము పడుకోవడానికి నాకు ఒక క్యాంపర్ వ్యాన్ ఉంది. - సరే.
అంటే, ఈ దీవి మీద మేము క్యాంపింగ్ చేస్తుంటాం.
వినడానికి ఇది భలే చక్కని పనిలా ఉంది, కదా?
నాకు కూడా అదే అనిపిస్తుంటుంది.
- అందమైన జంతువులు. ముద్దొచ్చే మొహాలు. - నిజమే.
మేము త్వరలోనే బయటకు వెళ్ళబోతున్నాం, కాస్త మంచి మేత ఏమైనా దొరుకుతుందేమో చూడబోతున్నాం.
- మంచిది. - మీరు కూడా మాతో వస్తారా?
వెళదాం రండి. సరే.
అలాగే సాయం చేయడానికి కుక్కలు కూడా ఉన్నాయి. అది విన్, అలాగే ఇది ఫాంటా.
- ఫాంటా. విన్. - ఇవి చాలా స్నేహంగా ఉంటాయి.
మనం కలిసి ఒక సాహసం చేయడానికి వెళదాం.
వాటికి కొన్ని పిలుపులు తెలుసు.
మీరు కొంచెం పాడాల్సి ఉంటుంది.
ఫాంటా, ఇన్ డి ఫోర్.
ఇన్ డి ఫోర్.
అంతే. అవును.
- వెనక్కి రమ్మనడానికి... ఏం అంటారు? - కోమ్ ఫోర్.
ఇన్ డి ఫోర్.
- అవును, అంతే. మీకు వస్తోంది. - కోమ్ ఫోర్.
కోమ్ ఫోర్.
అంతే. ఓహ్, భలే ఉంది.
అయితే, నేను కూడా ప్రొఫెషనల్ గా ఇలాంటి పని చేయొచ్చు.
ప్రొఫెషనల్ కుక్కల సింగర్.
ఇక వెళ్లి మన గొర్రెలను మేపుదాం.
అదృష్టవశాత్తు, నేను చేస్తున్న పని ఏంటో నాకు తెలుసు అనుకుంటున్నా.
అధికారికంగా గొర్రెలకాపరి కర్ర తీసుకోవడంతో, నేను ఇక పనికి బయలుదేరాను.
మీరు గొర్రెలను పిలుస్తారా?
ఇన్ డి ఫోర్.
యుజీన్, అది కుక్కల్ని పిలవడానికి వాడేది.
మీరు గొర్రెలను పిలిచే పదం పలకాలి.
- అంటే, కుక్కలు వచ్చాయి కదా... - అవును.
...కాబట్టి ఇది పనిచేసినట్టు ఉంది.
తెలిసింది ఏంటంటే, గొర్రెలకు ఒక్క పిలుపు మాత్రమే వాడుతున్నారు అంట.
- కొమ్మన్, షోపి. - కొమ్మన్, షోపి. కొమ్మన్.
- పదండి. - "షోపి" అంటే గొర్రె.
- కొమ్మన్, షోపి. - ఫాంటా, కోమ్ ఫోర్.
మేము ఈ మందను మరింత తాజా మేత ఉన్న ప్రదేశానికి తీసుకెళ్లాలి.
అది దూరం కాదు. దాదాపు 800 మీటర్ల దూరం ఉంది.
కానీ ఒకే ఒక్క సమస్య:
నేను జెర్మనీలోనే అత్యంత ఖరీదైన ఇళ్లను దాటుకుని వెళ్లాల్సి ఉంటుంది.
ఇది చాలా పెద్ద బాధ్యత అని నా గుండె బరువుగా ఉంది.
కొమ్మన్, షోపి.
నేను మోషేలాగ అంగీ వేసుకుంటే బాగుండు.
మేము ఒక మూలకు చేరుకునేసరికి, మందలోని గొర్రెలు పక్కకి పోవడం మొదలైంది.
అయ్యో.
నాకు గొర్రెల భాష ఇంకాస్త బాగా వచ్చి ఉంటే బాగుండు అనిపించింది.
నేను కంట్రోల్ కోల్పోతున్నట్టు ఉంది.
- నా వెనుక 600 గొర్రెలు ఉన్నాయి. - వద్దు...
- అమ్మో. అది నిజమే. - క్షమించండి.
అవి నా దగ్గర అలా చేస్తే, నేను ఆగుతాను.
మనం ఇక్కడ ఆగడం మంచిది కాదు.
- ఇది ఆగడానికి అస్సలు మంచి ప్రదేశం కాదు. - కొమ్మన్.
లేదు, ఇక్కడ ఆగడం అస్సలు మంచిది కాదు.
యుట?
ఇది నాకు ఏమాత్రం అలవాటు లేని పని. అస్సలు లేదు.
కొమ్మన్.
నువ్వు "ఈ మందను ఇక్కడి నుండి తీసుకుపోదాం"
అని అన్న విషయం నాకు ఇప్పుడు అర్థమైంది.
కదా?
అయ్యో. సరే.
ఇది నిజంగానే సముద్రం పాయలుగా విడినట్టు ఉంది.
నాతో రండి.
అంటే, ట్రై చేస్తున్నాను.
అయితే...
- మనము చేరుకుంటున్నాం. - మనం దాదాపుగా చేరుకున్నాం, మిత్రులారా.
అబ్బా, మీకు ఈ పని చాలా బాగా వచ్చు.
ప్రశాంతంగా ఉంటే చాలు.
యుట ప్రశాంతంగా ఉండటం పుణ్యమా, మేము చేరుకోవాల్సిన ప్రదేశానికి చేరుకున్నాం.
అలాగే అద్భుతంగా, నేను సురక్షితంగా ఎలాంటి దెబ్బలు తగలకుండా చేరుకున్నాను.
ఇవి భలే సాధువైన జంతువులు.
కాకపోతే ఒక్కటి, అది కదలాలి అనుకున్నప్పుడు దారికి అడ్డు ఉండకపోవడం మనకే మంచిది.
- నిజమే. - అవును.
నేను స్వీడన్ లో నేర్చుకున్నట్టే,
మన జీవితం ఒక ఫ్లోలో సాగినప్పుడు ఒత్తిడి ఎక్కువగా ఉంటుంది.
మనం ప్రతీ విషయాన్ని సానుకూలంగా చూడాలి...
ఎందుకంటే మనం జీవితంలో అతిగా ఆలోచిస్తే, ఒత్తిడి, ఆందోళన తెచ్చుకుని
మనల్ని మనం చంపుకున్నట్టే.
యుట విషయానికొస్తే, తాజా గాలి, అలాగే వ్యాయామం చేయడం ఆమె జీవిత విధానం.
ఇది ఇంగిత జ్ఞానంతో నిర్మించబడిన సంక్షేమ ప్రోగ్రామ్ అనొచ్చు,
ఇలాంటి దాన్ని నేను ఇబ్బంది లేకుండా ఫాలో అవుతాను.
ఇక పోతే జల్ట్ లో నా ఆఖరి సాయంత్రం,
నేను దీవికి పశ్చిమ వైపు ఉన్న బీచ్ కి వెళ్తున్నాను.
హాయ్.
నా క్రయోథెరపీ మిత్రుడు, హోల్గర్ కూడా జల్ట్ కి తగిన విధంగా తన రోజును ముగిస్తున్నాడు.
ఇక్కడికి రావడం సంతోషంగా ఉంది.
అతను చాలా చల్లగా ఉండే ఉత్తర సముద్రంలో ఈత కొట్టడానికి వెళ్తున్నాడు.
మీరు కూడా వస్తారా? నాతో కలుస్తారా?
మీరు లోనికి వెళ్లేసరికి మీ పక్కన నేను లేనంటే, నా గురించి ఆలోచించకండి.
ఆఖరికి, నా ఉపవాసం ముగిసింది.
కాబట్టి దానికి చీర్స్ చెప్పాల్సిందే.
- సరే. - ఇక ఈతకు వెళ్ళండి.
పదండి. రండి!
ఈ కొన్ని రోజులుగా ఈ దీవి మీద నేను ఆశ్చర్యకరంగా బాగానే ఎంజాయ్ చేశా.
అలాగే దాదాపుగా ఈ భూమి మీదకు వచ్చి ఎనిమిది దశాబ్దాలు గడిచినా
మంచి ఆరోగ్యంతో ఉన్నందుకు చాలా కృతజ్ఞతగా ఉంది.
ప్రస్తుతం 76 ఏళ్ల వాడిని కావడంలోని బెస్ట్ విషయం ఏంటంటే,
ఇప్పుడిక నేను జనం ఏమనుకుంటారా అని ఆలోచించే పనిలేదు.
అలాగే 76 ఏళ్ళ వాడిని కావడంలో ఉన్న చెడ్డ విషయం ఏంటంటే...
ఇప్పుడిక నాకు 36 ఏళ్ళు కాదు.
మీకు లోనికి వెళ్లాలని లేదా?
ఏమాత్రం లేదు. లేదు.
నేను చేస్తున్న దానికంటే ఎక్కువగా చేయగల విషయాలు ఏమైనా ఉన్నాయా?
అవును, ఉన్నాయి. కానీ నాకు అవన్నీ చేయడం ఇష్టం లేదు.
అంటే, నన్ను ఇప్పుడు పరిగెత్తమంటారా? ఎందుకు? నేను నడవగలను.
బ్రావో!
మంచి అనుభవం. మీరు వెళ్లడం సంతోషం.
- అవును. - అవును.
అలాగే నామట్టుకైతే,
మంచి అనుభూతిని పొందడానికి నేను బోలెడంత డబ్బు ఖర్చు చేయాల్సిన పనిలేదు.
కొంత మందికి ఈ ట్రీట్మెంట్లు, థెరపీలు చాలా సాయపడతాయి అని అర్థం చేసుకోగలను.
కానీ నా అభిప్రాయంలో, మనం ఒక చక్కని బ్యాలన్స్ ని కనిపెడితే అదే చాలు.
చూడటానికి అందంగా ఉంది, కదా?
జీవితాన్ని ఎంజాయ్ చేయడానికి చూస్తూ,
మనకు సరిపడే మార్గంలో, వీలైనంత సంతోషాన్ని పొందడమే ముఖ్యం.
క్లుప్తంగా చెప్పాలంటే నా మనసులోని మాట అదే.
ఏ రోజు జీవితం ఆ రోజు బ్రతకాలి.
మీరు గనుక ఉదయం నిద్ర లేచి,
తర్వాత, ఊపిరి తీసుకుంటున్నారని తెలిస్తే, అది మంచి రోజే.
- తర్వాతి ఎపిసోడ్ లో... - బొంజోర్నో.
నేను నాకు తెలిసిన ఇటాలియన్ అంతా వాడేసా. ఇక వెళదాం.
ఈ దేశం ప్రపంచంలోనే నాకు అత్యంత ఇష్టమైన దేశం.
ఇటలీ మొత్తంలోనే అత్యంత ఫేమస్ పిరుదులు.
ఇది నిజంగా భలే ఉంది.
- పెద్ద నవ్వు. - అవును.
- మీకు ఏం కావాలి? - మా దేశంలో దాదాపు 250కి
పైగా ఇటాలియన్ చేతి సంజ్ఞలు ఉన్నాయి.
నేను టస్కనీలో ఒక ద్రాక్షతోట మధ్య ఉన్నాను.
ఇలాంటి అవకాశం ఎంతమంది టూరిస్టులకు వస్తుంది?
సబ్ టైటిల్స్ అనువదించింది: జోసెఫ్